**Frunză desfrunzită, viata**

*Gabrielaa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-au ascuns frunzele în mine

până la primăvara mea

zămilsită în zâmbet viu

murind tăcut apoi

în limpezimea neștiutei lacrimi

de toamnă

câteodată

pulsul copacilor desfrunziți

ucide timpanul zilelor în care

gerul îmi mușcă oasele minții

încă verzi

alteori parcă cineva mă strigă

și nu aud decât strigătul acela

și se sting ploi și frig

și nu sunt altceva decât copil

înfrunzit

și liniștea nu-i decât o fantomă

ce mă seduce de fiecare dată

așezându-mi pe iriși struguri copți

până când lacrima învie din moartea provizorie

de lut

Altfel de-ar fi

viața nu s-ar numi viață

poate nu ar avea nici un nume

și nici eu

am fi doar niste amestecuri de ceva

fără verde

fără sens